எல்லோரும் காத்திருந்தார்கள். வள்ளியம்மாளுக்குப் பாப்பாத்தியின் கவலை வந்தது. அந்தப் பெண் அங்கே தனியாக இருக்கிறாள். சீட்டுக்களைச் சேகரித்தவன் ஒவ்வொரு பெயராகக் கூப்பிட்டுக்கொண்டிருந்தான். கூப்பிட்டு வரிசையாக அவர்களை உட்கார வைத்தான். பாப்பாத்தியின் பெயர் வந்ததும் அந்தச் சீட்டைப் பார்த்து , " இங்க கொண்டு வந்தியா ! இந்தா , ” சீட்டைத் திருப்பிக் கொடுத்து , “ நேராய்ப் போ , " என்றான். வள்ளியம்மாள் , “ அய்யா , இடம் தெரியலிங்களே " என்றாள். அவன் சற்று யோசித்து எதிரே சென்ற ஒருவனைத் தடுத்து நிறுத்தி , “ அமல்ராஜ் , இந்த